3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ชนิดของผลิตภัณฑ์

1.  เสาไฟฟ้าคอนกรีตอัดแรงและผลิตภัณฑ์คอนกรีตของการไฟฟ้า

-   เสาไฟฟ้าคอนกรีตอัดแรง (Electric Pole) มีขนาดความยาวตั้งแต่ 6.00 - 22.00
    เมตร ผลิตตามมาตรฐานการไฟฟ้าส่วนภูมิภาค, การไฟฟ้าฝ่ายผลิต และการไฟฟ้านครหลวง

-   คอนคอนกรีตอัดแรง (Prestress Spun Cross Arm)
    ผลิตตามมาตรฐานการไฟฟ้าส่วนภูมิภาค ซึ่งมีความยาว ตั้งแต่ 1.50 - 3.20 เมตร

-   เสาตอม่อ (Stub) และเสาเข็มการไฟฟ้าส่วนภูมิภาคทุกขนาดหน้าตัดและความยาว

-   คานนั่งร้านหม้อแปลงทุกขนาด, สมอบกทุกขนาด

-   ฐานเสา (Pole Foundation) ของการไฟฟ้าส่วนภูมิภาคทุกประเภท

  ซึ่งผลิตภัณฑ์ทุกชนิดดังกล่าว มีการทดสอบเพื่อรับรองคุณภาพ ตามข้อกำหนดมาตรฐาน

  ของหน่วยงานนั้น ๆ

2. เสาเข็มสี่เหลี่ยมและเสาเข็มรูปตัวไอคอนกรีตอัดแรง

-   เสาเข็มสี่เหลี่ยม มีขนาดตั้งแต่ 15 - 65 ซม.

-   เสาเข็มรูปตัวไอ มีขนาดตั้งแต่ 18 - 45 ซม.

-   ความยาวของเสาเข็มมีตั้งแต่ 3 - 25 เมตร หากต้องการความยาวมากกว่านี้ หรือมีข้อจำกัด
    ของพื้นที่ ก็สามารถทำเป็นเสาต่อเชื่อม โดยรอยต่อเชื่อมจะออกแบบให้ปลอดภัยและแข็งแรง
    ไม่น้อยกว่าข้อกำหนดตามมาตรฐานของเสาเข็มมอก.

-   เสาเข็มผ่านการออกแบบและควบคุมการผลิต โดยวิศวกรผู้ชำนาญการทุกขั้นตอน

-   สามารถผลิตเสาเข็มได้ทุกมาตรฐาน เช่น มอก., กรมทาง, รพช., และอื่น ๆ
    ตามมาตรฐาน ที่กำหนด

-   การตอกเสาเข็ม สามารถตอกแบบธรรมดา (Pure Drive) หรือตอกแบบเจาะนำ
    (Pre-bore) โดย ปั้นจั่นโครง (Drop Hammer), Hydraulic Hammer หรือ Diesel
    Hammer ตามความต้องการหรือข้อกำหนดในการทำงาน

-   มีบริการทดสอบความสมบูรณ์ของเสาเข็ม, ความสามารถในการรับน้ำหนักของเสาเข็ม

3. เสาเข็มกลมแรงเหวี่ยงอัดแรง (Spun Pile)

  คือ เสาเข็มซึ่งได้จากการเหวี่ยงคอนกรีตรอบตัวเองในแบบแรงหนีศูนย์กลาง จึงอัดคอนกรีตแน่น
  อยู่ภายนอกติดกับแบบหล่อ ส่วนที่เป็นน้ำส่วนเกินจะถูกรีดออก

คุณสมบัติพิเศษ

-   เป็นเสาเข็มที่ผลิตโดยใช้กรรมวิธีการปั่นคอนกรีตในแบบหล่อซึ่งหมุนด้วยความเร็วสูง
    ด้วยเครื่องจักรที่ทันสมัยทำให้เนื้อคอนกรีตมีความหนาแน่นสูงกว่าคอนกรีตที่หล่อโดยวิธีธรรมดาเพราะว่าคอนกรีตมีความหนาแน่นสูงมาก
    จึงมีอัตราการดูดซึมน้ำต่ำมากเป็นผลทำให้ มีคุณสมบัติทนทานต่อการกัดกร่อนได้ดีขึ้น

-   เป็นเสาเข็มที่ผลิตโดยเครื่องมือที่ทันสมัยทุกขั้นตอน จึงทำให้สามารถรักษาคุณภาพได้สม่ำเสมอ

-   เป็นเสาเข็มที่ยึดตรงหน้าแปลน (Steel Joint) สำหรับต่อด้วยลวดแรงดึงสูง และใช้วิธีต่อ
    โดยการเชื่อมเป็นมาตรฐาน ซึ่งเป็นการต่อที่ปลอดภัยแข็งแรง และมั่นคงที่สุด

เสาเข็มกลมแรงเหวี่ยงอัดแรงมีวิธีการตอกได้ 4 วิธี ดังนี้

1)  การตอกแบบธรรมดา (Pure Drive Method)

เป็นการตอกโดยวิธีปกติ โดยใช้ Drop Hammer, Hydraulic Hammer หรือ Diesel Hammer
ตอกจนถึงระดับ หรือ Blow-Count ที่กำหนด

2)  การตอกแบบเจาะนำ (Pre-bore Method)

เป็นวิธีการเจาะดินขนาดความกว้างเท่าเส้นผ่าศูนย์กลางของเสาเข็ม ความลึกประมาณ 6 - 10
เมตร แล้วฝังเสาเข็มลงในหลุมเจาะ หลังจากนั้นจึงตอกด้วยเครื่องตอกจนถึงระดับ หรือ
Blow-Count ที่กำหนด

3)  การตอกแบบ Auger Press เป็นการตอกโดยใช้สว่านร้อยในรูเสาเข็ม ทำการเจาะนำดิน
    พร้อม ๆ กับกดเสาให้จมลงไป จนเหลือความยาวประมาณ 3 -10 เท่าของความยาวเส้น
    ผ่าศูนย์กลาง แล้วตอกต่อจนถึงระดับ หรือ Blow-Count ที่กำหนด

4)  Full Auger Press เป็นการตอกโดยวิธีเดียวกันกับ Auger Press
    แต่จะเจาะนำดินจนถึงระดับ ความลึกที่กำหนด โดยไม่มีการตอกตาม

  การเลือกวิธีการตอกเสาเข็มกลมแรงเหวี่ยงอัดแรงแบบใดนั้น วิศวกรจะพิจารณาตามความ
  เหมาะสมของพื้นที่ทำงานของหน่วยงานและแรงดัน
  รวมถึงแรงสั่นสะเทือนอันอาจจะมีผลกระทบต่อสิ่งปลูกสร้างข้างเคียง

4. แผ่นพื้นสำเร็จรูป (Plank)

  แผ่นพื้นสำเร็จรูป เป็นแผ่นคอนกรีตอัดแรงชนิดท้องเรียบ รูปหน้าตัดเหมือนแผ่นกระดาน กว้าง 30
  ซม. หนา 5 ซม. วางเรียงชิดกันตลอดด้านท้องจะเรียบร้อยโดยไม่ต้องฉาบปูน เมื่อเทคอนกรีต
  ทับหน้า (Structural Topping) แล้วจะทำงานเป็นเนื้อเดียว (Composite)
  กับตัวพื้นสำเร็จรูป

5. คานสะพาน (Bridge Girder), พื้นสะพาน (Plank Girder)

-   คานสะพาน จะผลิตทั้งแบบ Box Girder, I-Girder หรือ T-Girder ตามมาตรฐานของ
    ส่วนราชการที่กำหนด

-   มีการตรวจสอบ, ทดสอบการผลิตทุกขั้นตอนตามมาตรฐานที่กำหนด โดยวิศวกรที่ชำนาญการ

-   มีบริการติดตั้งผลิตภัณฑ์ครบวงจร

6.  ท่อคอนกรีตและบ่อพัก

-   บริษัทได้มีผลิตภัณฑ์ท่อคอนกรีตเสริมเหล็กสำหรับงานระบายน้ำชนิดปากลิ้นราง ขนาดเส้น
    ผ่าศูนย์กลาง 300, 400, 500, 600, 800, 1,000 และ 1,200 มม. ความยาว 1.0
    ม.

-   การผลิตทำด้วยเครื่องจักรทันสมัยใช้กระบวนการอัดขึ้นรูปทำให้ชิ้นงานมีคุณภาพและขนาด
    ที่สม่ำเสมอ รอยต่อของท่อได้ขนาด ทำให้การต่อระหว่างท่อแนบสนิทลดปัญหาการรั่วซึม

-   บริษัทสามารถผลิตท่อได้หลากหลายมาตรฐานเพื่อตอบสนองตามความต้องการของลูกค้า เช่น
    มาตรฐาน มอก.128 (ชิ้นคุณภาพ คสล.2และ คสล.3)
    หรือมาตรฐานตามความต้องการของลูกค้า

-   บริษัทได้ผลิตบ่อพักคอนกรีตเสริมเหล็กหล่อสำเร็จสำหรับงานระบายน้ำ เพื่อใช้ร่วมกับ
    ท่อคอนกรีตเสริมเหล็กสำหรับงานระบายน้ำ
    โดยขนาดของผลิตภัณฑ์จะเป็นไปตามมาตรฐานทั่วไปและตามความต้องการของลูกค้า

-   การจัดส่ง บริษัทฯ มีรถและอุปกรณ์ขนย้ายผลิตภัณฑ์ท่อและบ่อพักจนถึงจุดใช้งาน

7. เสาเข็มพืด (Sheet Pile)

  เป็นเสาเข็มที่ใช้ตอกเรียงชิดติดกันเป็นพืด ตามแนวตลิ่งริมคลอง แม่น้ำ หรือจุดอื่นๆ เพื่อทำ

  หน้าที่เป็นเขื่อนกั้นไม่ให้ดินพังทลาย บริษัท สามารถผลิต Sheet Pile ได้หลากหลายขนาด

  หลายๆ ลักษณะหน้าตัดและความยาว เช่น Sheet Pile << 0.35x0.60 m., <<
  0.45x0.60 m.,

  { { 0.25x0.50 m. จนถึง { { 0.50x0.50 m. โดยมีความยาวเสาเข็มตั้งแต่ 12 m. ถึง
  22 m.

  การออกแบบและการผลิตเสาเข็มดำเนินการโดยวิศวกรผู้ชำนาญการทุกขั้นตอน เพื่อให้ได้

  เสาเข็มพืดที่มีคุณสมบัติตรงตามความต้องการของลูกค้า

การตอกเสาเข็มโดยปกติจะใช้ปั้นจั่นโครง (Drop Hammer) เป็นเครื่องจักรติดตั้งเสาเข็ม

เนื่องจากมีความยึดหยุ่นในการปรับแต่งหมวกเหล็กครอบหัวเสาเข็ม

8. ผลิตภัณฑ์คอนกรีตอื่น ๆ

-   บริษัทสามารถผลิตผลิตภัณฑ์คอนกรีตอื่น ๆ ตามความต้องการของลูกค้าทุกชนิด
    ไม่ว่าจะเป็นผลิตภัณฑ์คอนกรีตเสริมเหล็ก หรือ ผลิตภัณฑ์คอนกรีตอัดแรง

9. งานบริการ

-   การขนส่ง

  บริษัทมีรถสำหรับขนส่งผลิตภัณฑ์ พร้อมด้วยรถเครนขนาด 6 - 45 ตัน สำหรับบริการ ขนส่ง
  ครบวงจรอย่างเพียงพอ

-   การตอกและการติดตั้ง

บริษัทมีปั้นจั่นโครง, รถตอก Hydraulic ไว้บริการสำหรับการตอกทุกวิธี เช่น ตอกแบบธรรมดา,
ตอกแบบเจาะนำ, ตอกแบบ Auger Press หรือตอกแบบ Full Auger Press
ตลอดจนรับติดตั้งเสาไฟฟ้า, Box Girder, Plank Girder และอื่น ๆ ทั่วประเทศ

(2) การตลาดและภาวะการแข่งขัน

สภาพการตลาด และภาวะการแข่งขัน

แม้ภาวะเศรษฐกิจโดยรวมของประเทศในปี 2548 น่าจะมีการขยายตัวน้อยกว่าในปีที่ผ่านมา
เนื่องจากมีปัจจัยเสี่ยงจากเหตุการณ์ความไม่สงบในเขต 3 จังหวัดชายแดนภาคใต้,
ภัยธรรมชาติทางภาคใต้ และปัญหาราคาน้ำมันที่ปรับตัวสูงขึ้น
อย่างไรก็ตามยังมีความต้องการผลิตภัณฑ์คอนกรีตอัดแรงโดยรวมในธุรกิจอสังหาริมทรัพย์ทั้งในด้านการลงทุนในภาครัฐและภาคเอกชน
โดยเฉพาะอย่างยิ่งโครงการ MEGA PROJECT การก่อสร้างสาธารณูปโภคขนาดใหญ่
รวมทั้งมีนโยบายของรัฐบาลที่กระตุ้นการบริโภคภายในประเทศเพิ่มขึ้น
ภาคอุตสาหกรรมจึงน่าจะมีการขยายตัว เพิ่มการลงทุนขยายโรงงานและกำลังการผลิต มากขึ้น
ส่งผลให้ความต้องการผลิตภัณฑ์คอนกรีตอัดแรงเพื่อใช้ก่อสร้างในภาคอุตสาหกรรมดังกล่าวเพิ่ม
สูงขึ้นอย่างต่อเนื่อง
การขยายตัวของเศรษฐกิจในประเทศไทยจึงกำลังเปลี่ยนแปลงไปจากการกระตุ้น
การบริโภคและการส่งออกไปสู่การบริโภคและการลงทุนภายในประเทศ

แม้ว่าความต้องการผลิตภัณฑ์จะเพิ่มสูงขึ้น
แต่อุตสาหกรรมคอนกรีตอัดแรงเป็นอุตสาหกรรมที่มีการแข่งขันสูง
มีผู้ประกอบการรายใหม่เกิดขึ้นได้โดยง่าย ประกอบกับพฤติกรรมผู้บริโภคในปัจจุบันซื้อ
สินค้าโดยพิจารณาปัจจัยทางด้านราคาขายเป็นอันดับต้นๆ และปัจจัยด้านค่าขนส่ง
เนื่องจากเป็นผลิตภัณฑ์ ที่มีราคาต่อน้ำหนักค่อนข้างต่ำ
จึงส่งผลกระทบต่อราคาขายอย่างไรก็ตามกิจการที่มีผลิตภัณฑ์ครบถ้วน มีกำลังการผลิตสูงกว่า
มีโรงงานหรือเครือข่ายการขนส่งที่ครอบคลุมพื้นที่มากกว่า จึงเป็นกิจการที่มีความ
ได้เปรียบในการแข่งขัน

กลยุทธ์การตลาด

คุณภาพผลิตภัณฑ์

บริษัททำการรักษาคุณภาพและมาตรฐานของผลิตภัณฑ์ในทุกขั้นตอนการผลิต
เพื่อสร้างความมั่นใจให้กับลูกค้า นอกจากนี้ บริษัทยังได้รับการรับรองระบบบริหารงานคุณภาพ ISO
9001 : 2000 เป็นรายแรกในอุตสาหกรรมคอนกรีตอัดแรงของประเทศไทย
ดังนั้นจึงมีความมั่นใจได้ว่า บริษัทรักษาคุณภาพของ ผลิตภัณฑ์ได้อย่างต่อเนื่อง

สายผลิตภัณฑ์

เพื่อเป็นการตอบสนองความต้องการของลูกค้าให้มากยิ่งขึ้น
บริษัทไม่หยุดยั้งที่จะพัฒนาผลิตภัณฑ์และรักษามาตรฐานคุณภาพเพื่อตอบสนองความต้องการให้ครบวงจรมากขึ้น
โดยผลิตผลิตภัณฑ์เสาไฟฟ้าและผลิตภัณฑ์ประกอบเสาไฟฟ้า เสาเข็มคอนกรีตอัดแรง
ทั้งแบบสี่เหลี่ยมตัน และแบบตัวไอ เสาเข็มกลมแรงเหวี่ยงอัดแรง (เสาเข็มสปัน)
แผ่นพื้นสำเร็จรูปแบบท้องเรียบ

ผลิตภัณฑ์ใหม่

เพื่อตอบสนองความต้องการของลูกค้าในแต่ละท้องถิ่น บริษัทจึงเพิ่มสายการผลิตท่อคอนกรีต
อัดแรงที่โรงงานสุราษฎร์ธานี
เพื่อผลิตท่อระบายน้ำคอนกรีตอัดแรงป้อนเข้าตลาดภาคใต้ซึ่งมีการขยายตัว สูงขึ้น นอกจากนี้
ยังเพิ่มสายการผลิต Sheet Pile เพื่อตอบสนองความต้องการของผู้บริโภคให้ทั่วถึง
และยังทำการศึกษารั้วคอนกรีตสำเร็จรูปและแผ่นพื้นผนังสำเร็จรูป
เพื่อรองรับการขยายตัวของตลาดที่พักอาศัย อาคารพาณิชย์
และภาคอุตสาหกรรมขนาดเล็กถึงขนาดกลางที่มีอัตราการขยายตัวสูงขึ้นอย่างต่อเนื่อง

ลักษณะลูกค้า

ลูกค้าของบริษัทมีทั้งภาคเอกชนและภาครัฐวิสาหกิจ โดยที่ผลิตภัณฑ์เสาไฟฟ้าคอนกรีตอัดแรง,
คอนสปัน, เสาตอม่อ ลูกค้าหลักของบริษัทได้แก่ การไฟฟ้าส่วนภูมิภาค
สำหรับผลิตภัณฑ์คอนกรีตอัดแรง เช่น เสาเข็ม, แผ่นพื้นสำเร็จรูปแบบท้องเรียบ, คานสะพาน,
เสาเข็มกลมแรงเหวี่ยงอัดแรง ลูกค้าหลักจะเป็นหน่วยงานเอกชนมีงานในภาคการก่อสร้างอาคาร,
งานสะพาน, งานทางด่วน, โรงงานอุตสาหกรรม และ หมู่บ้านจัดสรร

ลูกค้ารายใหญ่ มีดังนี้

ปี 2547 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 92.00 11.64

2. ยูเนียนอินฟาร์เทค ( ก่อสร้างขุดคลองระบายน้ำ ร.1 พร้อมอาคาร ) 56.00 6.79

3. อิตาเลียนไทย 56.00 6.79

-   Amata Spring Golf คลับเฮ้าส์ ระยอง

-   GSE สนามบินสุวรรณภูมิ

-   ท่าเทียบเรือไทยนิปปอนสตีล

-   อาคารศูนย์จัดการธนบัตร ธนาคารแห่งประเทศไทย ระยอง

-   อาคารศูนย์จัดการธนบัตร ธนาคารแห่งประเทศไทย สุราษฎร์

-   อาคารศูนย์จัดการธนบัตร ธนาคารแห่งประเทศไทย พังงา

4. สามประสิทธิ์ ( ประปามหาสวัสดิ์ ) 39.00 4.73

5. กิจการร่วมค้า บินา พูรี เค พี วี 35.00 4.24

-   AT Grade สนามบินสุวรรณภูมิ

-   East U – Turn สนามบินสุวรรณภูมิ

6. อินเทนซีฟ แมคคานิค ( ท่าเทียบเรือเอ็นพี ) 32.00 3.88

7. ซัมซุง เอ็นจิเนียริ่ง ( TTM – GSP Plant 1 อ.จะนะ จ.สงขลา ) 26.00 3.15

8. กิจการร่วมค้าทีเอ็มพี 24.00 2.91

-   Solid Waste

-   Custom Free Zone 2 สนามบินสุวรรณภูมิ

9. สระหลวงก่อสร้าง ( ทางแยกต่างระดับ ถ.รัตนาธิเบศร์ ) 23.00 2.79

10.ซีวิล เอ็นจิเนียริ่ง ( ชะอวด – แพรกเมือง ) 14.00 1.70

ปี 2546 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 122.27 19.84

2. บมจ. อิตาเลียนไทย ดีเวล็อปเมนต์ 67.00 10.88

-   Nestle Pond Expansion Project

3. บจก.สรรพสินค้าเซ็นทรัล 56.00 9.09

- เซ็นทรัล เฟสติวัล ภูเก็ต

4. บมจ.กำแพงเพชรวิวัฒน์ 37.00 6.00

- อาคารครัวการบิน

5. บจก.เซ็นคาร์ 25.00 4.06

-   ซูเปอร์สโตร์ คาร์ฟูร์ - หาดใหญ่

6. บจก.บางกอกเทคโนโลยีวิศวกรรม และธุรกิจ 23.50 3.81

-   ปักเสาพาดสายไฟฟ้า 115 KVA. บ่อวิน-หนองใหญ่

7. บจก.ซิโน-ไทย เอ็นจิเนียริ่ง 23.00 3.73

-   Thai Olifin Chemical นิคมมาบตาพุด จ.ระยอง

8. บมจ. อิตาเลียนไทย ดีเวล็อปเมนต์ 22.00 3.57

-   Parking Garage West สนามบินหนองงูเห่า

9. บมจ. ช.การช่าง 21.00 3.41

-   กิจกรรมซ่อมบำรุงอากาศยาน สนามบินหนองงูเห่า

10. บจก.สระหลวง 20.00 3.25

- สะพานกลับรถทางแยกต่างระดับ 302 กับ 3310 ตอนที่ 1 และ ตอนที่ 2 ถ.รัตนาธิเบศร์

การส่งมอบผลิตภัณฑ์

การส่งมอบผลิตภัณฑ์ให้ตรงและทันต่อเวลาตามความต้องการของลูกค้า(Schedule) เป็นปัจจัย
ที่สำคัญอีกข้อหนึ่งของกลยุทธ์ทางการตลาด เพราะช่วยทำให้ต้นทุนของลูกค้าสามารถควบคุมได้
จึงมีต้นทุนที่ต่ำเป็นผลประโยชน์โดยตรงของลูกค้า
โดยเฉพาะอย่างยิ่งผู้รับเหมาก่อสร้างหรือผู้ประกอบการต่างๆ
ต้นทุนของเวลาเป็นสิ่งที่มีค่ามากที่สุดในการแข่งขันในสภาวะปัจจุบัน
แนวทางในการดำเนินงานหลักสำหรับกลยุทธ์การส่งมอบสินค้าให้เป็นที่พึงพอใจของลูกค้ามีดังนี้

(1) บริษัทมีรถขนส่งเป็นของบริษัทเอง ประมาณ 42 คัน ที่พร้อมให้บริการในทุกโรงงานที่ตั้งอยู่

(2) บริษัทมีเครื่องจักรชนิด Hydraulic Hammers ซึ่งเป็นเครื่องจักรที่ทันสมัยล่าสุด และเป็น
    เทคโนโลยีใหม่ในการติดตั้งเสาเข็มคอนกรีตอัดแรงได้อย่างรวดเร็ว
    และมีประสิทธิภาพกว่าปั้นจั่นโครง ( Drop Hammers ) หลายเท่า
    ทั้งในด้านความรวดเร็วในการติดตั้ง, การลด มลภาวะต่อชุมชน , ลดการสูญเสีย และ
    มีความแม่นยำในการทำงานถูกต้องตามหลักวิศวกรรม

(3) บริษัทมีขนาดและกำลังการผลิตสูง จึงสามารถที่จะป้อนผลิตภัณฑ์ได้เพียงพอ และทันต่อ

  ความต้องการของลูกค้า โดยเฉพาะอย่างยิ่งโครงการที่มีขนาดใหญ่ และมีเวลาการทำงานจำกัด

การบริการ

(1) บริษัทมีนโยบายที่จะร่วมมือกับทีมงานของลูกค้าอย่างใกล้ชิด ในการคำนวณ การออกแบ

  และการวางแผนการทำงาน เพื่อให้ได้ต้นทุนที่ต่ำที่สุด และสร้างผลกำไรให้กับลูกค้า
  โดยทีมงานวิศวกรของบริษัท

(2) บริษัท มีบริการตอกโดยระบบ Auger Press และ Pre-bore ซึ่งช่วยลดแรงสั่นสะเทือน
    และการเคลื่อนตัวของดินที่อาจเกิดเป็นอันตรายขึ้นกับอาคารข้างเคียงได้ ระบบการติดตั้ง
    ด้วยวิธีนี้จึงมีความจำเป็นอย่างยิ่งสำหรับหน่วยงานที่อยู่ในเมืองหรือบริเวณที่มีชุมชนอาศัยอยู่หนาแน่น

3.  (3) บริษัทมีบริการทดสอบการรับน้ำหนัก ( Load Test ) ของเสาเข็มให้กับลูกค้า
    เพื่อเป็นการ

  ยืนยันให้เกิดความมั่นใจของฐานรากอาคารที่ก่อสร้าง

จุดเด่นของบริษัทมีดังนี้

(1) บริษัทได้รับการรับรองระบบบริหารคุณภาพ ISO 9001:2000 ทำให้ลูกค้าทุกประเภท
    ให้ความมั่นใจในคุณภาพสินค้า และบริการของบริษัท

(2) บริษัทมีทีมบริหารและวิศวกรที่มีความชำนาญ และมีประสบการณ์ในธุรกิจยาวนาน

(3) มีชื่อเสียง และได้รับความไว้วางใจจากลูกค้าทั้งในเรื่องคุณภาพผลิตภัณฑ์ที่ได้มาตรฐาน
    รวมทั้งการส่งมอบงานที่ตรงเวลา และราคายุติธรรม

(4) ความสามารถในการผลิตสินค้าได้หลายชนิด และมีบริการที่ครบวงจรให้ลูกค้า
    งานทุกขั้นตอนของบริษัทมีวิศวกรควบคุม ลูกค้าที่ใช้บริการของบริษัทจะได้ผลงานที่มีคุณภาพ และ
    ประสิทธิภาพที่ดีที่สุด

(5) การมีโรงงานผลิตกระจายอยู่ในภาคต่างๆ ถึง 6 โรงงาน ทำให้บริษัทสามารถให้บริการ แก่
    ลูกค้าได้เกือบทั่วประเทศ และประหยัดค่าใช้จ่ายในการขนส่ง ทำให้มีต้นทุนต่ำกว่าคู่แข่งขัน

(6) บริษัทมีกำลังการผลิต ( Capacity ) ที่สูง เมื่อเทียบกับคู่แข่งขัน ทำให้สามารถตอบสนอง
    โครงการขนาดใหญ่ได้ในเวลาที่จำกัด

(7) ในภาคใต้ซึ่งเป็นที่ตั้งของโรงงาน 3 โรงงาน ที่ครอบคลุมการบริการได้ทั่วทุกจังหวัด
    ในภาคใต้ ทำให้บริษัทมีส่วนแบ่งทางการตลาดสูงสุดในภูมิภาคนี้

(8) บริษัทมีบริการขนส่งเองจึงทำให้มีความคล่องตัว และสามารถบริหารการจัดส่งได้อย่าง
    มีประสิทธิภาพ

จุดด้อยของบริษัทมีดังนี้

(1) บริษัทเป็นองค์กรขนาดใหญ่ จึงมีค่าใช้จ่ายในการดำเนินงานค่อนข้างสูง

(2) บริษัทขาดที่ตั้งโรงงานในภาคเหนือ ทำให้ไม่สามารถเข้าแข่งขันในตลาดภูมิภาคนี้ได้

กลุ่มลูกค้าเป้าหมาย ( Target Market )

(1) รัฐบาล หรือ รัฐวิสาหกิจ เป็นตลาดหลักที่สำคัญของบริษัทมาโดยตลอด
    เนื่องจากภาวะเศรษฐกิจในปัจจุบันมีการเติบโตอย่างต่อเนื่อง
    แต่ในภาคการก่อสร้างยังมีอัตราการขยายตัวอย่างต่อเนื่อง
    รัฐบาลยังมีการลงทุนในสาธารณูปโภคขั้นพื้นฐานอย่างต่อเนื่อง บริษัทจึงจำเป็น
    ที่จะต้องเจาะตลาดในภาครัฐบาลอื่นๆเพิ่มขึ้น เช่น กรมชลประทาน กระทรวงศึกษาธิการ
    กระทรวงคมนาคม การทางพิเศษแห่งประเทศไทย บริษัทรถไฟฟ้ามหานคร
    และการท่าอากาศยานแห่งประเทศไทย ซึ่งมีงบประมาณการก่อสร้างค่อนข้างสูง

สำหรับเสาเข็มคอนกรีตอัดแรง ในตลาดรัฐบาลบริษัทได้เน้นความสำคัญเช่นเดียวกัน
โดยขายผ่านกลุ่มผู้รับเหมาหลัก ( Main Contractors ) ที่ประมูลงานกับภาครัฐ เช่น
กำแพงเพชรวิวัฒน์ก่อสร้าง, ซิ-โนไทย, ช. การช่าง, อิตาเลี่ยนไทย, ฤทธา, คริสเตียนี่ฯ
เป็นต้น

(2) เจ้าของกิจการหรือผู้ประกอบการเอกชน ได้แก่ ผู้ประกอบการอุตสาหกรรมต่างๆ เช่น

ห้างสรรพสินค้า โรงพยาบาล โรงงานอุตสาหกรรม ธุรกิจอสังหาริมทรัพย์ โรงแรม เป็นต้น

(3) กลุ่มผู้รับเหมาก่อสร้าง ได้แก่ผู้รับเหมาทั้งในภาครัฐและเอกชน มีตั้งแต่ผู้รับเหมารายเล็กๆ
    จนถึงผู้รับเหมาอันดับต้นๆของทั้งประเทศ มีทั้งบริษัทคนไทยและชาวต่างชาติ

นโยบายการตั้งราคา

เนื่องจากการขายผลิตภัณฑ์มีการแข่งขันสูง
และการขายส่วนใหญ่มีลักษณะเป็นงานโครงการซึ่งมีความต้องการความยืดหยุ่นสูงตามสภาวะตลาดที่มีการแข่งขันด้านราคาอย่างรุนแรง
บริษัทจึงใช้นโยบาย การตั้งราคาโดยมุ่งเน้นที่ต้นทุน ( Cost Base Pricing )
โดยยึดถือต้นทุนเป็นหลักแล้วบวกส่วนเพิ่ม ( Margin ) เข้าไปผสมผสานในการตั้งราคา
ซึ่งมุ่งความสำคัญที่การแข่งขัน ( Competitive Pricing )
ต่อสภาวะตลาดที่มีการเปลี่ยนแปลงค่อนข้างรวดเร็ว และการแข่งขันด้านราคาอย่างรุนแรง
นอกจากนี้ผู้บริโภคยังมีความ อ่อนไหวด้านราคาสูง
การปรับเปลี่ยนราคาจึงจำเป็นต้องดูผลกระทบในระยะยาวด้วย

การจัดจำหน่ายและช่องทางการจำหน่าย

บริษัทประกอบธุรกิจผลิตและจำหน่ายผลิตภัณฑ์คอนกรีตอัดแรงทุกชนิด จัดจำหน่ายให้ลูกค้า
โดยตรงโดยไม่มีการขายผ่านตัวแทนจำหน่าย ซึ่งลูกค้าของบริษัทเป็นลูกค้าภายในประเทศเป็นหลัก
มีทั้งภาคเอกชน และรัฐวิสาหกิจ สำหรับผลิตภัณฑ์เสาไฟฟ้า ลูกค้าหลักของบริษัทได้แก่
การไฟฟ้าส่วนภูมิภาค และผู้รับเหมาหลักของการไฟฟ้าส่วนภูมิภาค
ส่วนผลิตภัณฑ์เสาเข็มคอนกรีตอัดแรงและผลิตภัณฑ์อื่นๆ บริษัทได้ติดต่อขายให้แก่ลูกค้าโดยตรง
มีทั้งลูกค้ารายใหญ่และรายย่อย ผู้รับเหมาและเจ้าของโครงการ

(3) การจัดหาผลิตภัณฑ์หรือบริการ

ปัจจุบันบริษัทมีโรงงาน 7 แห่ง กระจายอยู่ในแต่ละภาคของประเทศ
เพื่อที่จะสนองตอบความต้องการของผู้บริโภคได้อย่างเต็มที่ สถานที่ตั้งโรงงาน มีรายละเอียดดังนี้

1. โรงงานภูเก็ต

46/9 ถนนเทพกระษัตรี ตำบลรัษฎา อำเภอเมืองภูเก็ต จังหวัดภูเก็ต

2. โรงงานสุราษฎร์ธานี

54/1 ตำบลนาสาร อำเภอบ้านนาสาร จังหวัดสุราษฎร์ธานี

3. โรงงานหาดใหญ่

136/4 หมู่ 3 ถนนเพชรเกษม ตำบลทุ่งตำเสา อำเภอหาดใหญ่ จังหวัดสงขลา

4. โรงงานแผ่นพื้นภูเก็ต

6/3 ถนนรัษฎานุสรณ์ หมู่ 3 ตำบลรัษฎา อำเภอเมืองภูเก็ต จังหวัดภูเก็ต

5. โรงงานบ้านบึง

18 หมู่ 2 ถนนบ้านบึง-แกลง ตำบลหนองชาก อำเภอบ้านบึง จังหวัดชลบุรี

6. โรงงานอุดรธานี

342 หมู่ 2 ตำบลโคกสะอาด อำเภอเมืองอุดรธานี จังหวัดอุดรธานี

7. โรงงานนครปฐม

16/12 หมู่ 3 ตำบลหอมเกร็ด อำเภอสามพราน จังหวัดนครปฐม

การผลิต

 การผลิต กำลังการผลิตและอัตราการใช้กำลังการผลิตปี 2547

  ----------- --------------------- -------- --------- -------- -------- -------- -------- ---------
  ชนิด         รายการ                                   โรงงาน                              รวม

  ผลิตภัณฑ์                            ภูเก็ต     สุราษฎร์ฯ   หาดใหญ่   อุดรฯ     บ้านบึง    นครปฐม   

  เสาไฟฟ้า     กำลังการผลิต(ลบ.ม.)     6,000    15,000    6,600    14,500   20,000   -        62,100

              ปริมาณการผลิต(ลบ.ม.)    1,825    2,585     2,429    8,641    3,346    -        18,827

              อัตราการใช้กำลังผลิต(%)   30       17        37       60       17       -        30

  เสาเข็ม      กำลังการผลิต(ลบ.ม.)     27,000   30,000    19,100   9,900    31,500   -        117,500

              ปริมาณการผลิต(ลบ.ม.)    23,281   33,439    20,331   6,050    42,253   -        125,355

              อัตราการใช้กำลังผลิต(%)   86       111       106      61       134      -        107

  แผ่นพื้น       กำลังการผลิต(ลบ.ม.)     13,000   5,000     -        2,600    -        -        20,600

              ปริมาณการผลิต(ลบ.ม.)    7,765    2,124     -        1,065    -        -        10,954

              อัตราการใช้กำลังผลิต(%)   60       42        -        41       -        -        53

  เสากลม      กำลังการผลิต(ลบ.ม.)     -        -         -        -        -        45,000   45,000

              ปริมาณการผลิต(ลบ.ม.)    -        -         -        -        -        38,119   38,119

              อัตราการใช้กำลังผลิต(%)   -        -         -        -        -        85       85

  คอนสปัน      กำลังการผลิต(ลบ.ม.)     -        1,500     -        1,100    1,500    -        4,100

              ปริมาณการผลิต(ลบ.ม.)    -        176       -        184      -        -        361

              อัตราการใช้กำลังผลิต(%)   -        12        -        17       -        -        9

  อื่นๆ(กฟภ.)   กำลังการผลิต(ลบ.ม.)     1,500    1,500     1,800    1,500    4,000    -        10,300

              ปริมาณการผลิต(ลบ.ม.)    27       70        1,628    959      788      -        3,472

              อัตราการใช้กำลังผลิต(%)   2        5         90       64       20       -        34

  อื่นๆ         กำลังการผลิต(ลบ.ม.)     1,500    9,000     2,500    3,000    3,000    -        19,000

              ปริมาณการผลิต(ลบ.ม.)    38       3,121     1,259    182      232      -        4,832

              อัตราการใช้กำลังผลิต(%)   3        35        50       6        8        -        25

  ท่อ คสล.     กำลังการผลิต(ลบ.ม.)     -        5,400     -        -        -        -        5,400

              ปริมาณการผลิต(ลบ.ม.)    -        2,265     -        -        -        -        2,265

              อัตราการใช้กำลังผลิต(%)   -        42        -        -        -        -        42

  รวม         กำลังการผลิต(ลบ.ม.)     49,000   67,400    30,000   32,600   60,000   45,000   284,000

              ปริมาณการผลิต(ลบ.ม.)    32,937   43,780    25,648   17,082   46,619   38,119   204,185

              อัตราการใช้กำลังผลิต(%)   67       65        85       52       78       85       72
  ----------- --------------------- -------- --------- -------- -------- -------- -------- ---------

นโยบายการผลิตปี 2548 หน่วย : ลบ.ม.

  --------------- -------- -------- -------- -------- -------- --------- ----------
  ชนิดผลิตภัณฑ์       โรงงาน                                                 รวม

                  ภูเก็ต     สุราษฎร์   หาดใหญ่   อุดรฯ     บ้านบึง    นครปฐม    

  เสาไฟฟ้า         2,000    3,900    3,600    8,400    5,600    -         23,500

  เสาเข็ม          25,200   29,000   23,000   6,000    42,800   -         126,000

  แผ่นพื้น           9,000    2,250    -        1,200    -        -         12,450

  เสากลม          -        -        -        -        -        43,200    43,200

  คอนสปัน          -        200      -        200      200      -         600

  อื่นๆ (กฟภ.)      -        200      500      780      500      -         1,980

  อื่นๆ             -        4,400    1,500    500      1,200    -         7,600

  ท่อ คสล.         -        4,800    -        -        -        -         4,800

  รวม             36,200   44,750   28,600   17,080   50,300   43,200    220,130
  --------------- -------- -------- -------- -------- -------- --------- ----------

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ในการผลิต ได้แก่ ลวดเหล็กแรงดึงสูง , ปูนซีเมนต์ผง , หิน , ทราย และ อื่นๆ
ซึ่งวัตถุดิบเหล่านี้สามารถหาได้จากภายในประเทศทั้งหมด
การเปลี่ยนแปลงด้านระดับราคามีการปรับเล็กน้อย

 การสั่งซื้อวัตถุดิบ บริษัทจะสั่งซื้อจากผู้จำหน่าย ดังนี้

1. ปูน บริษัท ปูนซีเมนต์ไทยอุตสาหกรรม จำกัด

  บริษัท ชลประทานซีเมนต์ จำกัด (มหาชน)

2. หิน,ทราย สั่งซื้อจากผู้ขายตามแต่ละท้องถิ่นที่แต่ละโรงงานตั้งอยู่

3. ลวด พี.ซี. บริษัท ไทยไวร์โพร์ดัคท์ จำกัด (มหาชน)

บริษัท บางกอกสตีลไวร์ จำกัด

บริษัท สยามไวร์ อินดัสทรี จำกัด

4. น้ำยาผสมคอนกรีต บริษัท มินเนอรัล แอนด์ เคมีคอล จำกัด

5. ลวดแหวน บริษัท บางกอกสตีลไวร์ จำกัด

หจก.ลวดสยามอุตสาหกรรม

บริษัท เพิ่มพูนทรัพย์ จำกัด

วัตถุดิบที่มีต้นทุนวัตถุดิบสูงกว่าร้อยละ 50 ของต้นทุนการผลิตรวม มีเพียงลวดเหล็กแรงดึงสูง
เพียงอย่างเดียว และเป็นการผลิตเสาไฟฟ้า คอร. และคอน คอร. ที่ใช้ลวด P.C. Wire

วัตถุดิบที่สำคัญที่บริษัทพึ่งพิงการซื้อวัตถุดิบจากผู้ขายที่เกินร้อยละ 30 ของมูลค่าการซื้อวัตถุดิบ ทั้งหมด
และต่อเนื่อง 3 ปี ติดต่อกัน คือ

-   ลวดเหล็กแรงดึงสูง จากบริษัท ไทยไวร์โพรดัคท์ จำกัด (มหาชน) เหตุผล เนื่องจากสินค้ามี
    คุณภาพคงที่

-   ปูนซิเมนต์ ซื้อจาก บริษัท ปูนซิเมนต์ไทยอุตสาหกรรม จำกัด

 เหตุผล เนื่องจากสินค้ามีคุณภาพคงที่ และจัดส่งได้ทันเวลาที่กำหนด

วัตถุดิบที่ใช้ในการผลิตจะสั่งซื้อจากผู้ขายภายในประเทศ

การจัดหาวัตถุดิบเพื่อจำหน่าย ไม่มี

สภาพปัญหาเกี่ยวกับวัตถุดิบ ไม่มี

ขั้นตอนและเทคโนโลยีการผลิต

[]

[]

[]

- ความเป็นไปได้ที่จะถูกทดแทนด้วยเทคโนโลยีใหม่

  ขณะนี้ยังไม่มีแนวโน้มที่ผลิตภัณฑ์จะถูกทดแทนด้วยเทคโนโลยีใหม่ เพราะได้มีการ
  ปรับปรุงเทคโนโลยีที่เหมาะสมแล้ว
  คาดว่าคงใช้ระยะเวลาอีกนานจึงจะมีการทดแทนด้วยเทคโนโลยีอื่น

- ความสามารถ,ความจำเป็นและค่าใช้จ่ายในการปรับเครื่องจักรให้แข่งขันได้

  ไม่มีความจำเป็นในการปรับเปลี่ยนเครื่องจักรเพื่อการแข่งขัน เนื่องจากสาเหตุดังกล่าว
  มาแล้วในหัวข้อก่อนหน้านี้

- ความเพียงพอของเครื่องจักรและบุคลากรในการผลิต

  เครื่องจักรและบุคลากรยังมีพอเพียง แม้ผลผลิตจะเพิ่มขึ้นมากกว่าเดิม
  แต่ก็ยังไม่เต็มกำลังการผลิต

- สัญญาการให้ความช่วยเหลือด้านเทคนิค

- ไม่มี -

ผลกระทบต่อสิ่งแวดล้อม

ไม่มี เพราะโรงงานตั้งอยู่ห่างไกลชุมชน

(4) งานที่ยังไม่ส่งมอบ

ในปี 2547 บริษัทได้ขายผลิตภัณฑ์คอนกรีตอัดแรงให้กับโครงการก่อสร้างขนาดใหญ่
ที่ยังไม่ได้ส่งมอบงานทั้งหมด ได้แก่ โครงการ Southern Outer Bangkok Ring Road,
โครงการบ้านเอื้ออาทร, โครงการวนชัย (โรงงาน เฟส 3) สุราษฎร์ฯ,
โครงการอาคารฝึกอบรม มสธ., โครงการศูนย์ฝึกอบรมพัฒนาบุคลากรรังสิต เป็นต้น

สิทธิหรือข้อจำกัดในการประกอบธุรกิจ

ไม่มี